Torturarea semenilor, omuciderile si masacrele in masa au marcat intreaga istorie a omenirii. Numai in secolul XX au fost ucisi circa doua sute de milioane de oameni in razboaie sau de catre propriile guverne. In acelasi secol, omul a inventat arme teribile ce pot provoca nu doar extinctia speciei umane, ci si distrugerea intregii planete. si totusi, omul este o fiinta uimitoare, singura inzestrata cu ratiune, un explorator innascut care a ajuns deja pe alte corpuri ceresti, un creator de exceptie, un univers unic si irepetabil de emotii si sentimente nobile. Dar si un rezervor de pasiuni mistuitoare, de ura si de cruzime. Cum se impaca aceste extreme ale naturii umane? Este omul un ucigas innascut sau invata sa ucida de la semenii sai? Cum functioneaza mintea umana de face posibile orori inimaginabile? De fapt, de ce se ucid oamenii? Este intrebarea fundamentala la care isi propune sa raspunda aceasta carte. Demersul multidisciplinar al autorului porneste de la genocid si ajunge pana la functionarea structurilor neurale, chiar la nivel de sinapsa, iar finalul cartii propune o viziune surprinzatoare asupra viitorului imediat, pentru care omenirea s-ar putea sa fie prea putin pregatita...